પોતાનાં સંતાનોને પરીક્ષાના ભય અને ભારણમાંથી બચાવવાને બદલે પોતે જ ભય અને ભારણનો શિકાર બની ગયાં હોય એવું વર્તન કરનાર પેરન્ટ્સને હું બે હાથવાળો તો શું વિનંતી કરું પણ પેલો હજાર હાથવાળો ઉપર બેઠો બેઠો વિનંતી કરે છે કે ‘હે માઈબાપો, ‘તમે આટલાં બધાં બ્હાવરાં અને હાંફળાં-ફાંફળાં ન બનો, બહાદુર બનો’ એવું તમારે તમારાં સંતાનોને કહેવું જોઈએ પણ તમે એવું એમને કહેતા નથી માટે મારે તમને કહેવું પડે છે!